Bill Gates n Microsoft, azamul nniḍen n tasenselkimt, yenna-d : « Aqliɣ ḥezneɣ aṭas ɣef tmettant n Steve Jobs. Later i d-yeǧǧa deg umaḍal, d ayen ad smektayent aṭas n tisuta i d-iteddun ɣer sdat ». Ma d Robert Iger, akerwa n Walt Disney, inna : « Amaḍal yesruḥ amdan ur d-yettlalen ara s waṭas am netta ».
Steve Jobs, illul-n ass n 24 furar 1955 deg San Francisco (USA), yeṭef-it waṭan n Kunsir Uḍiḥan seg 2004, u yexdem tamhelt ubeddel n tasa deg 2009. Seg Yennayer 2011 yeddem imuras n ṭuḍna seld ad yeḥbes seg umahil s wudem unṣib ass n 24 Ɣuct 2011 u ad yeǧǧ amḍiq-is n unemhal amatu i wergaz wis sin n Apple Tom Cook.
Deg ugaraj n wexxam i d-yeslal takebbanit Apple, netta d Steve Wozniak, deg useggas 1976. Ilmend ur msefhamen ara, Steve Jobs yesṭerdeq tabburt n Apple seg Apple deg 1985. Seld mraw d sin iseggasen (1997) yuɣal-d i waken ad as-yefk udem amaynut i Apple, imi qrib i temmut i lebda. Tuɣal Apple tessufuɣ-d mačči d yiwen ufaris am uselkim iMac (1998), amḥewes aneṭṭun iPod (2001), tiliɣri tamegzut iPhone (2007).
Tura deg 2011 Apple d tekebbanit i yellan d tameqqrant deg umaḍal, azal-is 350 imelyaren idularen deg la Bourse sdat n tkebbanit n Biṭrul ExxonMobil.
kab_Latn kab_Latn kab_Latn kab_Latn